РЕПУБЛИКА СРБИЈА

НАРОДНА СКУПШТИНА

Одбор за правосуђе, државну управу

и локалну самоуправу

07 број 06-2/35-14

25. април 2014. године

Б е о г р а д

**З А П И С Н И К**

**ТРЕЋЕ СЕДНИЦЕ ОДБОРА ЗА ПРАВОСУЂЕ, ДРЖАВНУ УПРАВУ И ЛОКАЛНУ САМОУПРАВУ,**

**ОДРЖАНЕ 25. АПРИЛ 2014. ГОДИНЕ**

Седница је почела у 12,00 часова.

Седници је председавао Петар Петровић, председник Одбора.

Седници су присуствовали чланови Одбора: Жарко Мићин, Драган Николић, Љиљана Малушић, Живан Ђуришић, Светислав Вукмирица, Тања Томашевић Дамњановић, Владимир Ђукановић, Милетић Михаиловић, Балша Божовић, Мехо Омеровић и Дубравка Филиповски.

Седници је присуствовао Дејан Николић (заменик Јована Марковића).

Седници нису присуствовали чланови Одбора: Биљана Пантић Пиља, Александар Мартиновић, Сузана Спасојевић и Ласло Варга, нити њихови заменици.

Седници је, као предлагач закона, присуствовао народни посланик Верољуб Арсић.

На предлог председника Одбора усвојен је следећи:

**Д н е в н и р е д:**

1. Разматрање Предлога закона о министарствима, који је поднео народни посланик Верољуб Арсић (број 02-1044/14, од 23. априла 2014. године), у појединостима;

2. Разматрање Предлога закона о измени Закона о Влади, који је поднео народни посланик Верољуб Арсић (број 02-1043/14, од 23. априла 2014. године), у појединостима;

3. Разно.

**Прва тачка дневног рада: Разматрање Предлога закона о министарствима, у појединостима**

У дискусији су учествовали Владимир Ђукановић, Петар Петровић и Верољуб Арсић.

На основу члана 156. став 3. Пословника Народне скупштине, Одбор за правосуђе, државну управу и локалну самоуправу поднео је

И З В Е Ш Т А Ј

I

Одбор је, у складу са чланом 164. став 1. Пословника Народне скупштине, размотрио амандмане поднете на Предлог закона о министарствима.

Одбор је одлучио да предложи Народној скупштини да **прихвати** следеће амандмане:

- на члан 9, који је поднео народни посланик Марјан Ристичевић;

- на члан 9, који је поднела народни посланик др Гордана Зорић;

- на члан 9, који је поднела група од 132 народна посланика Посланичке групе Српска напредна странка;

- на члан 37, који је поднела група од 132 народна посланика Посланичке групе Српска напредна странка;

- на члан 38, који је поднела група од 130 народних посланика Посланичке групе Српска напредна странка.

Предлагач закона је, на седници Одбора, прихватио наведене амандмане.

Одбор је одлучио да предложи Народној скупштини да **одбије** следеће амандмане, **које на седници Одбора није прихватио ни предлагач закона**:

- на члан 1, који су заједно поднели народни посланици Зоран Живковић и др Владимир Павићевић;

- на члан 2, који су заједно поднели народни посланици Зоран Живковић и др Владимир Павићевић;

- на члан 2, који је поднела народни посланик Гордана Чомић;

- на члан 2, који је поднела народни посланик Снежана Маловић;

- на члан 2, који је поднео народни посланик проф. др Јанко Веселиновић;

- на члан 2, који су заједно поднели народни посланици Бранка Каравидић, Биљана Хасановић-Кораћ, Иван Карић и Александар Сенић;

- на члан 3, који су заједно поднели народни посланици Зоран Живковић и др Владимир Павићевић;

- на назив изнад члана 4. и члан 4, који су заједно поднели народни посланици Зоран Живковић и др Владимир Павићевић;

- на члан 4. и члан 39. који су заједно поднели народни посланици Биљана Хасановић-Кораћ, Бранка Каравидић, проф. др Јанко Веселиновић и Марко Ђуришић;

- на назив изнад члана 5, који је поднела народни посланик Гордана Чомић;

- на назив изнад члана 5. и члан 5, који су заједно поднели народни посланици Зоран Живковић и др Владимир Павићевић;

- на наслов изнад члана 5. и члан 5, који су заједно поднели народни посланици Бранка Каравидић, Биљана Хасановић-Кораћ, Иван Карић и Александар Сенић;

- амандман којим се после члана 5. додаје наслов и члан 5а, који је поднела народни посланик Гордана Чомић;

- на назив изнад члана 6. и члан 6, који су заједно поднели народни посланици Зоран Живковић и др Владимир Павићевић;

- на члан 6, који су заједно поднели народни посланици Бранка Каравидић, Биљана Хасановић-Кораћ, Иван Карић и Александар Сенић;

-на назив изнад члана 7. и члан 7, који су заједно поднели народни посланици Зоран Живковић и др Владимир Павићевић;

- на члан 7, који су заједно поднели народни посланици Бранка Каравидић, Биљана Хасановић-Кораћ, Иван Карић и Александар Сенић;

- на назив изнад члана 8. и члан 8, који су заједно поднели народни посланици Зоран Живковић и др Владимир Павићевић;

- на назив изнад члана 9. и члан 9, који су заједно поднели народни посланици Зоран Живковић и др Владимир Павићевић;

- на назив изнад члана 9. и члан 9, који је поднела народни посланик Снежана Маловић;

- на члан 9, који је поднела народни посланик Наташа Вучковић;

- на назив изнад члана 10. и члан 10, који су заједно поднели народни посланици Зоран Живковић и др Владимир Павићевић;

- на члан 10, који је поднела народни посланик Наташа Вучковић;

- на члан 10, који је поднела народни посланик Снежана Маловић;

- на назив изнад члана 11. и члан 11, који су заједно поднели народни посланици Зоран Живковић и др Владимир Павићевић;

- амандман којим се после члана 11. додаје нови део III Послови заједнички за сва министарства, на назив изнад члана 12. и члан 12, који су заједно поднели народни посланици Зоран Живковић и др Владимир Павићевић;

- на назив изнад члана 13. и члан 13, који су заједно поднели народни посланици Зоран Живковић и др Владимир Павићевић;

- на назив изнад члана 14. и члан 14, који су заједно поднели народни посланици Зоран Живковић и др Владимир Павићевић;

- амандман којим се после члана 14 додаје нови део IV Посебне организације, на назив изнад члана 15. и члан 15, који су заједно поднели народни посланици Зоран Живковић и др Владимир Павићевић;

- на назив изнад члана 16. и члан 16, који су заједно поднели народни посланици Зоран Живковић и др Владимир Павићевић;

- на члан 16, који је поднела народни посланик Гордана Чомић;

- на члан 16, који је поднела народни посланик Наташа Вучковић;

- на назив изнад члана 17. и члан 17, који су заједно поднели народни посланици Зоран Живковић и др Владимир Павићевић;

- на назив изнад члана 18. и члан 18, који су заједно поднели народни посланици Зоран Живковић и др Владимир Павићевић;

- на члан 18, који су заједно поднели народни посланици Бранка Каравидић, Биљана Хасановић-Кораћ, Иван Карић и Александар Сенић;

- на назив изнад члана 19. и члан 19, који су заједно поднели народни посланици Зоран Живковић и др Владимир Павићевић;

- на назив изнад члана 20. и члан 20, који су заједно поднели народни посланици Зоран Живковић и др Владимир Павићевић;

- на назив изнад члана 21. и члан 21, који су заједно поднели народни посланици Зоран Живковић и др Владимир Павићевић;

- на назив изнад члана 22. и члан 22, који су заједно поднели народни посланици Зоран Живковић и др Владимир Павићевић;

-на назив изнад члана 23. и члан 23, који су заједно поднели народни посланици Зоран Живковић и др Владимир Павићевић;

- на члан 23, који је поднео народни посланик Иван Карић;

- на назив изнад члана 24. и члан 24, који су заједно поднели народни посланици Зоран Живковић и др Владимир Павићевић;

- на члан 25, који је поднео народни посланик Маријан Ристичевић;

- на назив изнад члана 25. и члан 25, који су заједно поднели народни посланици Зоран Живковић и др Владимир Павићевић;

- на назив изнад члана 26. и члан 26, који су заједно поднели народни посланици Зоран Живковић и др Владимир Павићевић;

- на назив изнад члана 27. и члан 27, који су заједно поднели народни посланици Зоран Живковић и др Владимир Павићевић;

- на назив изнад члана 28. и члан 28, који су заједно поднели народни посланици Зоран Живковић и др Владимир Павићевић;

- на назив изнад члана 29. и члан 29, који су заједно поднели народни посланици Зоран Живковић и др Владимир Павићевић;

- на назив изнад члана 30. и члан 30, који су заједно поднели народни посланици Зоран Живковић и др Владимир Павићевић;

- на назив изнад члана 31. и члан 31, који су заједно поднели народни посланици Зоран Живковић и др Владимир Павићевић;

- на назив изнад члана 32. и члан 32, који су заједно поднели народни посланици Зоран Живковић и др Владимир Павићевић;

- на назив изнад члана 33. и члан 33, који су заједно поднели народни посланици Зоран Живковић и др Владимир Павићевић;

- амандман којим се после члана 33. додаје се наслов и члан 33а, који је поднео народни посланик Иван Карић;

- на члан 34, који су заједно поднели народни посланици Зоран Живковић и др Владимир Павићевић;

- на члан 35, који су заједно поднели народни посланици Зоран Живковић и др Владимир Павићевић;

- на члан 36, који су заједно поднели народни посланици Зоран Живковић и др Владимир Павићевић;

- на члан 36, који је поднео народни посланик Марко Ђуришић;

- на члан 37, који су заједно поднели народни посланици Зоран Живковић и др Владимир Павићевић;

- на члан 37, који је поднео народни посланик проф. др Јанко Веселиновић;

- на члан 38, који је поднео народни посланик проф. др Јанко Веселиновић;

- на члан 41, који су заједно поднели народни посланици Зоран Живковић и др Владимир Павићевић.

II

На основу члана 157. став 6. и члана 161. Пословника Народне скупштине („Службени гласник РС”, број 20/12 – Пречишћени текст), Одбор за правосуђе, државну управу и локалну самоуправу поднео је на Предлог закона о министарствима следећe амандмане:

АМАНДМАН I

У Предлогу закона о министарствима, у члану 2. тачка 12) мења се и гласи:

„12) Министарство просвете, науке и технолошког развоја;”.

О б р а з л о ж е њ е

Предлаже се задржавање постојећег назива Министарства и наглашава значај технолошког развоја.

АМАНДМАН II

У члану 3. речи: „плате у државним органима, органима аутономне покрајине и јединица локалне самоуправе и јавним службама и зараде у другим облицима организовања у јавном сектору;” бришу се.

О б р а з л о ж е њ е

Послови државне управе у области уређивања система радних односа у јавном сектору (у државним органима, у јединицама локалне самоуправе и аутономним покрајинама, у јавним агенцијама и јавним службама), према предложеном закону, спадају у надлежност Министарства државне управе и локалне самоуправе. Овим амандманом обезбеђује се да и уређивање плата у јавном сектору буде део делокруга министарства задуженог за систем радних односа у јавном сектору.

АМАНДМАН III

У члану 10. ст. 1. и 3, на свим местима, после речи: „радне односе” додају се

речи: „и плате”.

О б р а з л о ж е њ е

Овим амандманом врши се усклађивање са предложеном изменом у члану 3. Предлога закона.

АМАНДМАН IV

У члану 14, у називу члана и у ст. 1. и 2. речи: „Министарство просвете и науке” замењују се речима: „Министарство просвете, науке и технолошког развоја”.

О б р а з л о ж е њ е

Овим амандманом врши се усклађивање са предложеном изменом у члану 2. Предлога закона.

АМАНДМАН V

У члану 31. став 2. речи: „Министарство просвете и науке” замењују се речима: „Министарство просвете, науке и технолошког развоја”.

О б р а з л о ж е њ е

Овим амандманом врши се усклађивање са предложеном изменом у члану 2. Предлога закона.

АМАНДМАН VI

У члану 34. став 1. додаје се нова тачка 9), која гласи:

„9) Министарство просвете, науке и технолошког развоја;”.

Досадашње тач. 9) до 17) постају тач. 10) до18).

Став 2. брише се.

Досадашњи став 3. постаје став 2.

О б р а з л о ж е њ е

Овим амандманом врши се усклађивање са предложеном изменом у члану 2. Предлога закона.

АМАНДМАН VII

У Предлогу закона о министарствима, у члану 37. после става 6. додаје се нови став 7. који гласи:

„Министарство пољопривреде и заштите животне средине преузима од Министарства природних ресурса, рударства и просторног планирања запослене и постављена лица, као и права, обавезе, предмете, опрему, средства за рад и архиву, који су потребни за вршење надлежности у области заштите природе (национални паркови, биодиверзитет, заштићена подручја).“

Досадашњи ст. 7. до 21. постају ст. 8. до 22.

О б р а з л о ж е њ е

Послови државне управе у области заштите природе, укључујући и националне паркове, биодиверзитет и заштићена подручја, сврстани су предложеним законом у делокруг Министарства пољопривреде и заштите животне средине. Предложеним амандманом обезбеђује се да запослени који су до сада радили на тим пословима у Министарству природних ресурса, рударства и просторног планирања, које престаје са радом, наставе да раде у органу државне управе који је преузео део делокруга тог министарства, што укључује и преузимање припадајућих права, обавеза, предмета, опреме, средстава за рад и архиве за вршење надлежности.

АМАНДМАН VIII

У члану 39. после става 2. додаје се став 3. који гласи:

„Даном ступања на снагу овог закона престаје да важи члан 30. Закона о Централном регистру обавезног социјалног осигурања („Службени гласник РС”, број 30/10).

О б р а з л о ж е њ е

Будући да је предложеним законом предвиђено да надзор над радом Централног регистра обавезног социјалног осигурања врши Министарство финансија, предложеним амандманом уклања се из правног поретка одредба о надзору на основу које је до сада те послове обављало министарство надлежно за социјалну политику.

Предлагач закона је, на седници Одбора, прихватио поднете амандмане Одбора.

**Друга тачка дневног реда: Разматрање Предлога закона о измени Закона о Влади, у појединостима**

Поводом ове тачке дневног реда није било дискусије.

На основу члана 156. став 3. Пословника Народне скупштине, Одбор за правосуђе, државну управу и локалну самоуправу поднео је

И З В Е Ш Т А Ј

Одбор је, у складу са чланом 164. став 1. Пословника Народне скупштине, размотрио амандмане поднете на Предлог закона о измени Закона о Влади.

Одбор је одлучио да предложи Народној скупштини да **одбије** следеће амандмане, **које на седници Одбора није прихватио предлагач закона**:

- на члан 1, који је поднела народни посланик Гордана Чомић;

- на члан 1, који су заједно поднели народни посланици Бранка Каравидић, Иван Карић и Биљана Хасановић-Кораћ.

За известиоца Одбора на седници Народне скупштине одређен је Петар Петровић, председник Одбора.

**Трећа тачка дневног реда: Р а з н о**

У оквиру ове тачке дневног реда није било питања ни предлога.

Седница је завршена у 12,35 часова.

Седница је тонски снимана.

СЕКРЕТАР ПРЕДСЕДНИК

Љиљана Милетић Живковић Петар Петровић